Erokselle
Eros, sinä jumalista julmin,
 miksi veit minut tähän pimeään maahan?
 Kun tyttölapset kasvavat,
 suljetaan heidät erilleen valosta
 ja heitetään pimeään holviin.
 Eikö minun sieluni harhaillut niinkuin onnellinen tähti,
 ennenkuin se vedettiin sinun punaiseen piiriisi?
 Katso, ovat käteni ja jalkani sidotut,
 tunne, minulla on kaikkiin ajatuksiini pakko.
 Eros, sinä jumalista julmin:
 minä en pakene, minä en odota,
 minä vain kärsin niinkuin eläin.

Edith Södergran
Runot
Uuno Kailas